Salutare!
În primul rând, nu pot să cred că apar într-un TED Talk.
Asta e ceva important
pentru că chiar acum,
toți locuitorii satului meu urmăresc asta.
Și bineînțeles, prețul meu ca mireasă tocmai a crescut.
Numele meu este Adeola Fayehun.
Sunt din Nigeria.
Trăiesc în SUA,
sunt jurnalistă, comediantă,
sau satiristă,
sunt ce vreți voi, la propriu.
Eu reprezint fiecare femeie.
Produc un show pe YouTube care se numește „Keeping It Real with Adeola.”
Acest show este un mod subtil, respectuos și foarte direct
de a-i demasca pe liderii corupți din Africa.
(Video) Președintele Buhari: Nu știu în ce partid își are locul soția mea,
dar locul ei e sigur în bucătărie.
Adeola Fayehun: Doamne, Dumnezeule!
Dați-mi vă rog niște apă...
am zis să-mi dați niște apă!
Vedeți?
Practic sunt foarte sinceră cu ei, ha!
În special când greșesc, ceea ce se întâmplă des.
Apropo, dacă vreun politician din Africa se uită la asta acum,
nu e vorba despre tine, domnule.
Dar mă refer la colegii tăi.
Fac asta pentru că Africa are tot ce trebuie pentru a fi măreață.
Am crescut crezând
că Africa este un gigant ca continent.
Avem mulți oameni talentați și intelectuali,
resurse naturale mai mult decât orice alt continent
Africa furnizează 31% din aurul din lume,
magneziu și uraniu,
57% din diamante
și 13% din petrol din întreaga lume.
Nu avem niciun motiv pentru a depinde de ajutorul altor țări
sau de a împrumuta bani de la China sau Banca Mondială.
Dar fără lideri buni,
suntem ca un șoim care nici nu știe că poate zbura,
darămite că se poate înălța.
Africa e ca un gigant adormit.
Adevărul este că încerc să trezesc acest gigant,
și de aceea prezint problemele
celor care sunt responsabili de gigant.
Politicienii, conducătorii noștri religioși,
cu tot respectul, bineînțeles,
pentru că mai mult decât orice,
conducătorilor din Africa le place să fie respectați.
Deci le ofer respect în reprize.
La show-ul meu,
îngenunchez în fața lor, ha!
Mă adresez lor drept unchi, mătuși,
socri,
și apoi...
Îi insult deoarece ne insultă inteligența.
Pentru că ne-am săturat
de ipocrizie și promisiuni false.
De exemplu,
președintele Nigeriei a promis să oprească turismul medical
prin repararea spitalelor noastre dărăpănate
și construirea unor noi spitale.
Dar ce a făcut?
A stat în Londra trei luni pentru a se trata în 2017.
Nu am avut președinte trei luni.
Ne-a lipsit președintele trei luni.
Deci e treaba mea să spun că președintele a greșit,
respectuos, bineînțeles.
I-am zis: „Ha, domnu' președinte, sunt eu, Adeola.
Știți ce fac eu, dvs. ce faceți?
Nu vă e rușine.”
Am uitat să adaug „domnule”.
„Domnule, nu aveți rușine.
(în yoruba: Nu aveți frică de Dumnezeu)
Nu aveți frică de Dumnezeu.”
35.000 de doctori din Nigeria lucrează în America,
Regatul Unit și Canada,
și fac lucruri uimitoare,
pentru că în Nigeria nu sunt bine plătiți,
și nici nu au echipamentul necesar
pentru a-și face treaba.
Și asta se întâmplă în multe țări din Africa.
Putem zbura.
Dar din nefericire, talentul din Africa zboară
în alte țări.
De exemplu,
acest doctor nigerian a operat un copil nenăscut
în Texas.
De asemenea, acest doctor nigerian
a descoperit efectele neurologice pe care le au contuziile asupra atleților.
Și multe țări din Africa au atleți
care câștigă medalii de aur pentru ei.
Partea interesantă este că
așteptăm ca Dumnezeu să repare Africa.
Serios, nu glumesc, îl așteptăm pe Dumnezeu.
Adică, uite-l pe președintele din Burundi.
Închide jurnaliști și membri din partidele de opoziție,
dar a declarat zi națională de rugăciune
ca oamenii să se roage lui Dumnezeu pentru a repara țara.
Și mă întreb, nu ar trebui el să o repare?
O, nu, nu, nu, nu, nu.
Vrem ca Dumnezeu să o repare.
Vedeți cu ce mă confrunt?
Vă spun,
fulgerul se pregătește să lovească politicienii ăștia.
Suntem în stare de mai mult de atât.
Vreau ca liderii noștri să devină responsabili
și să nu mai lase totul pe seama lui Dumnezeu.
Dumnezeu ne-a dat tot ce avem nevoie.
E totul chiar aici, hai să îl folosim.
Dar partea mea favorită a ceea ce fac
este să prezint munca uluitoare a oamenilor din Africa,
oameni obișnuiți care schimbă vieți.
Ca această femeie din Kenya, Wangari Maathai,
prima femeie africană care a câștigat Premiul Nobel pentru Pace,
pentru că luptă pentru drepturile oamenilor
și pentru că a plantat un milion de copaci.
De asemenea, această femeie din Zimbabwe
dr. Tererai Trent,
care a fost obligată să se căsătorească la 14 ani,
în schimbul unei vaci.
Totuși, această femeie a învățat singură să citească și să scrie
și a ajuns la show-ul Oprah.
O, Doamne, vreau și eu la Oprah.
Această femeie a construit școli
pentru mii de copii în Zimbabwe.
Mai mult, arhitectul faimos de origine britanică David Adjaye a creat
construcții spectaculoase în întreaga lume.
Și este și ghanez și tanzanian,
deci sigur a fost orezul ghanez Jollof,
pe care l-a mâncat,
care i-a dat inspirație pentru a crea.
Ah, poate e de la orezul nigerian Jollof,
pentru că cel nigerian e mai gustos.
Oricum, asta e ceea ce l-a ajutat
să devină omul care e astăzi.
Și dacă tot v-am atras atenția,
mai am ceva să vă spun,
deci apropiați-vă.
E bine așa, nu prea aproape, e bine așa.
Nu îmi place felul în care câțiva dintre voi
prezintă Africa.
Nu toți, doar câțiva.
Tu în special.
În primul rând, nu e o țară, este un continent.
Nu îl știu pe Paul din Uganda,
nu o știu pe Rebecca din Zimbabwe.
Nigeria e la fel de departe de Zimbabwe
ca New York de Franța.
Și nu sunt câțiva oameni dezbrăcați care au nevoie de milă
de la oamenii din Occident. Vă înșelați.
Nu avem lei pe stradă, da?
Și aș putea să continui,
dar știți despre ce vorbesc.
Deci, cât încerc să îmi fac treaba,
încercând să trezesc gigantul adormit, Africa,
ca să poată să-și ocupe locul cuvenit
în arena lumii, poți și tu să faci ceva.
Te rog, ascultă mai bine.
Ascultă-ți prietenii africani,
fără vreo idee preconcepută
a ceea ce crezi tu că vor spune.
Citește cărți africane.
O, Doamne, uite-te la filme africane.
Sau cel puțin,
învață câteva din cele 54 de țări frumoase ale noastre.
Da, ați auzit bine, 54. Cinci-patru
Ei bine, am fost sinceră,
și voi continua să fiu sinceră.
Ne vedem data viitoare.
Pace tuturor.